নেপালি মন্দির
নেপালি মন্দির ভারতের পবিত্র শহর বারাণসীর অন্যতম প্রাচীন এবং বিখ্যাত মন্দির। এটি শ্রী সম্রাজেশ্বর পশুপতিনাথ মহাদেব মন্দির নামেও পরিচিত। এছাড়া মন্দিরটি সাধারণ মানুষের কাছে কাঁথাওয়ালা মন্দির (অনু. কাঠের মন্দির) এবং মিনি খাজুরাহো নামেও পরাচিত। এটি ভগবান শিবের উদ্দেশ্যে উৎসর্গীকৃত। ১৯শ শতাব্দীতে নেপালের রাজা এই মন্দিরটি নির্মাণ করেন। মন্দিরটি পোড়ামাটি, পাথর এবং কাঠের সামগ্রী দিয়ে নেপালের কাঠমান্ডুর পশুপতিনাথ মন্দিরের আদলে তৈরি করা হয়েছে।